20 જુલાઈ 2010ના આરટીઆઈ કાર્યકર્તા અમિત જેઠવાની ગુજરાત હાઈકોર્ટ બહાર ગોળી મારી હત્યા કરવામાં આવી હતી. ગીર તેમજ આસપાસના વિસ્તારોમાં કથિત રીતે સાંસદ સોલંકી દ્વારા ચાલતી ગેરકાયદે ખનન પ્રવૃતિનો જેઠવાએ આરટીઆઈ કરીને ઘટસ્ફોટ કર્યો હતો. આ કેસમાં દીનુ બોઘા અને તેના ભત્રિજા શિવા સોલંકી સહિત છ લોકોના નામ ચાર્જશીટમાં દાખલ કરાયા હતા. હાઈકોર્ટે કેસની તપાસ સીબીઆઈને સોંપવા આદેશ કર્યો હતો. સીબીઆઈએ જેઠવા હત્યા કેસમાં સોલંકીને હત્યાનો મુખ્ય સૂત્રધાર ઠેરવ્યો હતો.